# Handbok for &klipper;

## Innleiing

&klipper; er utklippstavla i &kde;. Programmet lagrar utklippshistoria og let deg knyta innhaldet på utklippstavla til programhandlingar. Eventuelle feil eller ønskje om nye funksjonar kan du gjerne rapportera til Carsten Pfeiffer pfeiffer@kde.org.

## Å bruka &klipper;

### Grunnleggjande bruk

For å visa utklippshistoria, klikk på &klipper;-ikonet eller trykk Ctrl Alt V . Gamle utklipp vert viste øvst i menyen som sprett opp. Ved å velja eitt av desse vert utklippet kopiert til utklippstavla. Derifrå kan det limast inn i alle &kde;- eller X-program på vanleg måte.

### Handlingar

&klipper; kan utføra handlingar med innhaldet på utklippstavla, basert på om dei passar til eit særskilt regulært uttrykk. Til dømes kan alle utklipp som startar med http:// sendast til &Netscape; eller &konqueror; som Internett-adresser som skal opnast.

For å bruka denne funksjonen kopierer du berre ei Internett-adresse eller eit filnamn til utklippstavla. Dersom det finst eit regulært uttrykk som passar i &klipper; si liste, får du sjå ein meny som viser dei vala du har (t.d. opna med &konqueror;, opna med &Netscape;). Bruk musa eller tastaturet for å velja, og &klipper; køyrer det programmet du har valt. Slik vert adressa på utklippet opna i nettlesaren.

Dersom du ikkje vil utføra noka handling med utklipper, vel du Avbryt i menyen for å gå tilbake til det du heldt på med. Du kan velja kor lenge menyen skal visast i dialogboksen Innstillingar, med alternativet Tidsgrense for handlingsoppsprett på sida Generelt.

Du kan skru av handlingar fullstendig ved å klikka på &klipper; og velja Aktiver handlingar, eller ved å trykkja &Ctrl;&Alt;V følgd av &Ctrl;&Alt;X.

Utklipp som passar til eit regulært uttrykk kan òg redigerast før ei handling vert utført. Vel Rediger innhald i &klipper;-menyen for å endra utklippet. Når du trykkjer OK, vert handlinga utført med det redigerte utklippet.

Dersom du trykkjer &Ctrl;&Alt;R, får du sjå ein meny der du kan gjera opp att dei siste handlingane &klipper; utførte.

## &klipper;-innstillingar

### Vis alternativ

For å sjå eller endra &klipper;-innstillingane, må du opna &klipper;-menyen og velja Innstillingar. Innhaldet i innstillingsdialogen er forklart under.

#### Generelle alternativ

Sprett opp ved museposisjon

- Gjer at &klipper;-menyen vert vist der musepeikaren er i staden for nede i KDE-panelet. Nyttig dersom du brukar musa oftare enn tastaturet.

Spel handlingar om att på eit element frå historia

- Dersom denne funksjonen er på, vil &klipper; visa handlingsmenyen når du vel eit element frå utklippshistoria, dersom det finst handlingar til utklippet.

Lagra innhaldet på utklippstavla ved avslutting

- Gjer at &klipper; tek vare på innhaldet på utklippstavla når programmet vert avslutta, og gjenopprettar innhaldet neste gong.

Tidsgrense for handlingsoppsprett

- Styrer kor lenge menyen er synleg dersom du ikkje gjer noko med han.

Storleik på utklippshistorie

- Vel kor mange utklipp som skal lagrast i utklippshistoria.

#### Handlingsalternativ

Redigering av uttrykk/handlingar

- På sida Handlingar kan du velja det regulære uttrykket du vil redigera. Du kan endra uttrykket i eit lite tekstfelt. Trykk linjeskift når du er ferdig.

Legg til uttrykk/handling

- Trykk på knappen Legg til handling for å leggja til eit regulært uttrykk i &klipper;. `QRegExp` frå &Qt; vert brukt for å tolka regulære uttrykk, så uttrykk frå til dømes grep eller egrep fungerer nok fint.

  Du finn detaljert informasjon på engelsk om korleis du brukar regulære uttrykk i `QRegExp` på http://doc.trolltech.com/qregexp.html#details. Legg merke til at &klipper; ikkje støttar jokerteiknmodusen (eng. «wildcard mode») som er nemnd på denne sida.

  Rediger det regulære uttrykket etter skildringa over. For å leggja til ein kommando som skal køyrast, høgreklikk og vel Legg til kommando, rediger så kommandoen som er vist i treet under det regulære uttrykket.

  Legg merke til at %s i kommandoteksten vert bytt ut med innhaldet på utklippstabla. Dersom kommandoen til dømes er definert som ``kedit` %s`, og utklippstavla inneheld `/home/phil/textfil`, vert kommandoen ``kedit` `/home/phil/textfil`` køyrd. For å skriva inn %s uendra i ein kommando kan du skriva ein bakoverskråstrek foran, slik: `\%s`.

Avansert ...

- Viser dialogboksen Skru av handlingar vindauge av typen WM_CLASS

  Visse program, som til dømes &konqueror;, brukar utklippstavla internt. Dersom du stadig får uønskte &klipper;-menyar når du brukar eit spesielt program, kan du gjera følgjande:

  1. Opna programmet

  2. Køyr ``xprop` | `grep` `WM_CLASS`` frå ein terminal, og klikk så på vindauget til programmet som køyrer.

  3. Den første teksten etter likskapsteiknet er den som skal skrivast inn.

  Når WM_CLASS er lagd til, vert ikkje lenger handlingar utførde for vindauge til dette programmet.

#### Snarvegsalternativ

På sida snarvegar kan du endra snøggtastane som vert brukte for dei ulike &klipper;-funksjonane. Du kan endra snøggtastane på tre måtar:

Ingen tast

- Den markerte handlinga kan ikkje brukast frå tastaturet.

Standardtast

- Den markerte handlinga brukar standardtasten i &klipper;. Desse standardtastane vert viste i denne handboka.

Eigendefinert tast

- Den markerte handlinga vert tildelt den snøggtasten du sjølv vel.

  For å velja ein eigen tast for handlinga, klikk på biletet av ein tast nedst til høgre i dialogen og trykk tastekombinasjonen du vil bruka.

## Takk og lisens

Klipper

Program, opphavsrett 1998 Andrew Stanley-Jones asj@cban.com

Program, opphavsrett 1998-2000 Carsten Pfeiffer pfeiffer@kde.org

For tida vedlikeheldt av Carsten Pfeiffer

Hjelpetekstar, opphavsrett 2000 Philip Rodrigues phil.rod@ntlworld.com

&underFDL; &underGPL;

## Installering

### Korleis du får tak i &klipper;

&klipper; er ein del av &kde;-prosjektet http://www.kde.org. &klipper; finst i kdebase-pakken på ftp://ftp.kde.org/pub/kde/, FTP-staden til KDE-prosjektet.

### Krav

For å køyra &klipper; treng du &kde; 2.

Alle biblioteka du treng finn du på FTP-staden til &kde;.

### Kompilering og installering

&klipper; bør vera kompilert og installert som ein del av kdebase-pakken, og skal visast i &kde;-panelet (&kicker;) når du køyrer &kde; 2.

&klipper;-ikonet Skjermbilete

Dersom du ikkje vil bruka &klipper;, ta vekk fila `$KDEDIR/share/autostart/klipper.desktop` eller opprett fila `$HOME/share/autostart/klipper.desktop` med følgjande innhald:

     [Desktop Entry] Hidden=true

Den siste metoden påverkar berre dine personlege innstillingar.
&documentation.index;